《游园不遇主人题壁》
宋代·方惟深

何年突兀庭前石，昔日何人种以柏。
乘兴闲来就榻眠，一枕春风君莫惜。
城西今古阳山色，城中谁有千年宅。
往来何必见主人，主人自是亭中客。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。